JohanHeinsen/ENO huggingface dataset:
Viborger Samler, 1848-01-01
Udenlandske Efterretninger. Storbritannien og Jrland. London, den 24de Decbr. Antagelsen af Tratterne fra den ostindiske North. Western=Bank paa dHrr. Glyn & Comp. er igaar afslaaet af dette Huus; dog hedder det, at disse Tratter sandsynligviis ville accepteres efter næste Overlandpost's Ankomst. EfterMorn. Chron, skal Vægringen grunde sig derpaa, at de Securiteter, som ere deponerede for dHrr. Glyn & Comp. ingenlunde ere tilstrækkelige til at dække Tratterne. Alle Tratter paa Sigt betales imidlertid paa Forlangende, og Herr Watson, den herværende Bankagent, har antaget de ham foreviste Tratter.
Viborger Samler, 1848-01-01
Efter de den 23de Decbr. bekjendtgjorte officielle Fødsels- og Dødslister, der gaae indtil den 18de Decbr., synes det, at la Grippe endelig aftager i London. Antallet af Dødsfald har nemlig i Ugen fra den 11te indtil den 18de Decbr. formindsket sig indtil 1946, medens Antallet i de tvende foregaaende Uger beløb sig til resp. 2454 og 2416. Efter en fra de fem sidste Aar tagen Gjennemsnitsberegning vilde der i denne Aarstid forekomme i London, i den sædvanlige Sundhedstilstand, c. 1046 Dødsfald om Ugen.
Viborger Samler, 1848-01-01
The Times melder, at foruden den allerede omtalte Sir C. Coote, ere efter de nyeste Beretninger fra Jrland ogsaa J. O'Donnell og Lord Clements blevne hjemsøgte af Truselsbreve. Dublin. Gaz, melder, at Belønninger af 100 Lstl. ere udsatte paa Paagribelsen af Morphys og Wilkensons Mordere.
Viborger Samler, 1848-01-01
Den bekjendte Romanskriver, Capt. Marryst, der isærdeleshed har udmærket sig i Birmanerkrigen, har erholdt en vacant bleven Pension af 150 Lstl., til Belønning for hans gode Forhold i Statens Tjeneste. Decanen og Capitlet i Hereford have paa deres nylig omtalte Skrivelse fra Lord John Russell erholdt til Svar, "at han har forelagt Dronningen Skrivelsen, men at hun i den Anledning ikke havde fundet det nødvendigt at udstede nogensomhelst befaling. Capitlet vil vel saaledes see sig nødsaget til at vælge Dr. Hampden. Efter de nyeste Efterretninger fra New-York af 3die Decbr. synes det, at Whigpartiet vil understøtte Clas Bestræbelser for at erholde Præsidentværdigheden. - Ved Cap Giradean i Mississipp ere ved et Sammenstød af to Dampskibe 40 a 50, efter Andre 100 Mennesker druknede.
Viborger Samler, 1848-01-01
Spørgsmaalet om Besparelsen i Udgifterne for Hæren og Flaaden vil høist sandsynligt spille en ikke uvigtig Rolle i Discussionerne i indeværende Parlementssession. Medens der paa den ene Side yttres, at Landet, trods de store Udgifter for Krigsvæsenet, ikke er tilstrækkelig rustet i Tilfælde af et pludseligt Overfald, yttre meget betydende Stemmer sig om Enormiteten af de Summer, som Hæren og Flaaden fordre, – Summer, som true Landets meest dyrebare Jnteresser med store Farer. Og det er i denne Retning, at Cobden allerede flere Gange har udtalt sig. Cobden har i et for nylig afholdt Parlementsvalgmøde i Syd=Lancashire erklæret, at naar Afgifterne skulle formindskes, saa maa dette fornemmelig finde Sted ved Besparelse i de 17 Millioner Lstl. som Hær Flaade- og Artillerie-Departementet kræve. En saadan Formindskelse vilde let finde Sted, naar man bragte Handelsfriheden i Udførelse - det bedste Garantie for Verdensfreden, og naar man ikke alene nedskrev paa Papiret en evig Alliance imellem Nationerne, men bevarede den i sit Hjerte. Han ønskede at kunne aabne alle Havne i Storbritannien for alle Folkeslag, for at de kunde hidbringe alle Landes Producter –, uhindrede ved DifferentialToldbestemmelser, uhindrede ved Beskyttelsen af den nationale Jndustrie. En saadan Aand vilde langt bedre garantere Freden end de bekostelige Hære, som Nationerne vedligeholdt endnu. Landets Udgifter maatte forringes ellers vilde en Forandring af Skatterne kun skyde Byrder paa andre Skuldre. "Jeg ønsker, saaledes sluttede han, "at England vil gjøre Begyndelsen med at afvæbne tildeels de andre store Magter. Jstedetfor at udsende Diplomater, der kjævles om Eftermaal imellem Drenge og Piger, eller om en Jndbydelse til en Diner eller Soiree, ønsker jeg, at man udsender vore Diplomater for at erklære, at vi hidtil have vandret paa en forkeert og daarlig Bane. Vi have bygget Krigskibe, de Franske have fulgt vort Exempel. Frankerig har forøget sin Hær, strax efterlignede Østerrig Preussen og Rusland det givne Exempel. Jstedet for at forøge vore Stridskræfter lader os slutte den Overeenskomst, at enhver Magt skal, i Forhold til sin Størrelse, afskedige en vis Deel af sin Hær. Er dette maaskee utopisk, – Det er sund Menneskeforstand!"
Viborger Samler, 1848-01-01
Frankerig. Det er allerede omtalt, at det synes at være Regjeringens Hensigt at holde den stærke Escadre i Middelhavet færdig til Afseiling. Mandskabet er com pletteret; fra de nordlige Havne indtræffe Tid efter anden Forstærkninger. Iøvrigt ere Frankerigs Udrustninger i Middelhavet en naturlig Følge af det stedse voxende Antal af engelske Krigskibe i Middelhavet, af de italienske Tilstande og af den nyeste Vending i de tyrkisk græske Stridigheder.
Viborger Samler, 1848-01-01
Den sidste Artikel af "Oest. Beobachter, om Schweizeranliggendet meddeles af Journ. des Deb. uden nogen bemærkning. La Presse formener, at det Bedste, de store Magter kunne foretage sig, er at forblive rolige Rusland kan lettest ved Depescher og Noter deeltage i Jnterventionen; Preussen har nok at gjøre med sit eget Spørgsmaal og sin constitutionelle Omformen; det har desuden ved sit Nederlag i Neuenburgeranliggende lagt for Dagen hvad man tør vente sig af det; ved synes Østerrig at udvise mere Standhaftighed; men dets Tilbagetog fra Ferrara er af større Indflydelse end den østerrigske Journals Artikel. Der er saaledes kun Guizot tilbage; men for ham være man kun rolig. Han vil ikke gjøre et eneste Skridt.
Viborger Samler, 1848-01-01
Paris, den 25de Decbr. Kongens Jldebefindende saa melder Journ. des Deb. – har ikke været vedholdende. Hs. Majestæt er fuldkommen restitueret, og han har den 24de arbeidet med Ministerpræsidenten og Jndenrigsministeren. Grev v. Colloredo Walsee og Gen. v. Radowitz, Østerrigs og Preussens Afsendte til Pariserconferencen angaaende Schweizeranliggendet, ere ankomne til Paris Schweiz. Fra Luzern meldes under 21de Decbr.,at det nye store Raad har udnævnt til Medlemmer ved Landdagen Dr. Steiger og Storraad P. Meyer. Det er overdraget disse Gesandter at erklære: at Luzern udtræder af det i sin Tid afsluttede Sønderbund, og billiger ganske den af Landdagen fattede Beslutning om Jesuiternes Fordrivelse. Gesandtskabet skal fremdeles med virke til Alt hvad der kan sikkre Fædrelandets Ære og Uafhængighed og beskytte samme imod en ubeføiet Jnd blanden fra Udlandets Side. Endelig skulle Gesandterne virke til, at Occupationen af Canton Luzern, der er saa særdeles trykkende, maa ophøre eller i det mindste formindskes. I flere af de catholske Cantoner undlade de Geistlige ikke at prædike Fanatisme og bedrage Folket ved at indbilde det, at de fremmede Magter ville ufeilbarlig intervenere i næste Foraar.
Viborger Samler, 1848-01-01
Af de til 20de Decbr. til Indbetaling forfaldne Summer fra de overvundne Sønderbundscantoner have kunNeuenburg og hele Untervalden erlagt deres Andeel Jøvrigt har Landdagen erholdt Ferie fra den 24de Decbr. indtil førstkommende 8de Januar. Det saakaldte Chlorformyl, som Professor Simpson i Edinburg har opdaget som et udmærket Middel til at fremkalde Smerteløshed og Ufølsomhed, frembyder følgende Fortrin: 1) Det ringere Qvantum, som er fornødent til Virkningen; sædvanligt bruger man kun 100 til 120 Draaber, og Prof. S. saae de stærkeste Personer blive fuldkomment ufølsomme efter 6 a 7 Jnspirationer af 30 Draaber. 2) Da Virkningen er meget raskere, fuldstændigere og varigere end ved Anvendelser, af Svovlæther, saa spares Lægen megen Tid, ligesom den forudgaaende Spænding og Exaltation er langt kortere. 3) Den Jnhalation og Jndflydelse er langt behageligere; det erklære alle de, som have forsøgt begge Midler. 4) Da der anvendes et ringe Qvantum, er Midlet ogsaa billigere. 5) Lugten er meget behagelig og ikke saa vedvarende som Ætherrens, der kan vare en heel Dag. 6) Kan det transporteres i mindre Dosis og kan 7) anvendes uden noget eget Apparat; man behøver kun at gyde noget Chlorformyl paa et Lommetørklæde, et Stykke Papir eller Lærred, og holde det 12 Minutter for Munden eller Næsen, for at opnaae den fuldstændigste Virkning. Bedste er det at gjøre et Kræmmerhuus af Lærredet eller Papiret, hvorpaa Chlorformylet er kommet, bringe Aabningen op til Næse og Mund, i Begyndelsen i en Afstand af en halv Tomme, men senere efterhaanden ganske nær. Den største Dosis, som S. anvendte, var 2 Theeskeer fuld. J Almindelighed hensandPatienterne i en stærk Søvn, vare aldeles uden Fornemmelse og vaagnede i en munter Stemning; dog er denne Søvn ikke aldeles nødvendig for Virkningen. S. har anvendt Chlorformylet i 50 Tilfælde uden et eneste uheldigt Udfald, og om han ikke har anstillet de vigtigste Operationer under Jndvirkning af dette Middel, saa nævner han dog meget smertefulde Operationer, hvorved de Syge ikke fole det Mindste. Ved dette Middel skal ogsaa den saakaldte Stivkrampe kunne forsvinde.
Viborger Samler, 1848-01-01
Bomuldshøsten har i Nordamerica iaar givet et meget rigt Udbytte, saa at der til næste Aar ventes moderate Priser paa dette Product. Ved et keiserligt Ukas af 20de Novbr. er der gjort et vigtigt Skridt fremad til Livegenskabets Ophævelse i Rusland, Jfølge Samme skulle nemlig livegne Bønder i alle Dele af det russiske Monarchi herefter være berettigede til, ved forefaldende offentlig Auction over forgjældede Godser, at tilkjøbe sig Samme for det gjorte høieste Auctions-Bud, forudsat at Godsets samtlige Bønder derom ere enige.
Viborger Samler, 1848-01-01
Friherre Bergelius befinder sig ifølge de sidste Bulletiner bedre.
Viborger Samler, 1848-01-01
Da der er indkommet saamange Begjeringer om Abonnementsbilletter til Kunstnerinden Jenny Linds ugentlige Forestilling, at Theaterdirectionen langtfra kunde opfylde dem, har Kunstnerinden bestemt sig til at optræde to Gange ugentlig, for at der kunde gives hendes Landsmænd saa megen som mulig Leilighed til at høre hende.
Viborger Samler, 1848-01-01
Jndenlandske Efterretninger. Paa den sjellandske Jernbanes 1ste Afdeling, Kjøbenhavn Roeskilde, er i Ugen fra den 19de til den 25de Decbr. befordret 4078 Personer, og Indtægten for Personfreqventsen har været 1764 Rbd. 80 s., for Godstransporten 421 Rbd. 24 s. (Brl. Td.)J Søndags (anden Juledags) Middag blev en gammel fattig Mand i St. Kongensgade overkjørt af en Kareth; da der just befandt sig mange Mennesker paa Gaden, tvang man Kudsken til at vende om, og paa Anmodning stege de Personer, der sade i Karethen, ud og overlode med Forekommenhed Vognen til at transportere den Qvæstede til Hospitalet. (Kbhpst.)
Viborger Samler, 1848-01-01
Den 27de Septbr. d. A. afbrændte en under Margaard Gods hørende Gaard, "Juulskov kaldet, der var fæstet af en Bonde, Frederik Larsen. Under Brandforhøret forklarede Fæsterens Hustru, at hendes og Mands til Huse hos dem værende, endnu ikke fuldt 12 Aar gl. Pleiesøn, Frederik Christensen, om Middagen paa den Dag da Juulskov brændte om Eftermiddagen, havde sagt til hende: "J Nat vil Juulskov synke, idet han hertil føiede, "at der var gaaet et hvidt Lam igjennem Gaarden, der havde sjunget saa smukt og sagt: at i Nat skulde Juul skov synke." Paa Konens Bemærkning, at dette jo var noget Snak, havde Drengen svaret: "Ja, nu kan J see ad!" J Forhøret kom Drengen Frederik Christensen først frem med den samme Fortælling om "Lammet, forandrede siden sit Udsagn ved at trække en anden Dreng ind i Sagen; men vedgik omsider, at han selv havde stukket Jld paa Gaarden med en brændende Træpind, som han havde udtaget af Kakkelovnen i Daglistuen og derfra baaret ud igjennem Bryggerset og Haven til Høgulvet, hvor han stak den ind i Høet, der strax begyndte at brænde. Han gik derefter udenom Gaarden til Møddingen, hvor der stod 2 Karle, og forblev hos disse indtil Røgen slog ud af Bygningen. Adspurgt om Bevæggrunden til denne Handling, kunde han ikke forklare Andet, end at han ønskede at see det brænde, da dette hovede ham godt, og han er siden stadig vedbleven at paastaae, at han ikke har havt nogetsomhelst andet Motiv, og heller ikke havt nogen Medskyldig. Saavel Districtslægen som det kgl. Sundheds Collegium have erklæret det for tvivlsomt, om Forbrydelsen kan tilregnes Arrestanten, der desuden baade i aandelig og legemlig Forstand staaer tilbage for normalt udviklede Børn. Jkke desto mindre har Underdommeren idømt ham 8 Maaneders Forbedringshuusarbeide, samt tilpligtet ham, i Erstatning til Land-Brandforsikkrings-Fonden at udrede 954 Rbd. 3 Mk. (Fædrl.)
Viborger Samler, 1848-01-01
Sangerinden Jfr. Bergner har erholdt et Reisestipendium til at gjøre en Udenlandsreise næstkommende Sommer. Hendes Forlovede, kgl. Skuespiller Albrecht, har faaet Theaterdirectionens Tilladelse til at ledsage hende. (Aarh. Av.)
Viborger Samler, 1848-01-01
Ved den anden Opførelse af Jntriquen i Præstegaarden den 27de Decbr. fandt næsten ingen Mishagsyttringer Sted. (Berl. Tid.)¬
Viborger Samler, 1848-01-01
J Boserup Skov, under Bidstrupgaard Gods, som tilhører Staden Kbhvn, og ligger tæt ved Roeskilde, lader Kbhvns. Magistrat nu indrette en anseelig og smuk Pavillon, til Beværtning og Adspredelse for de Reisende med Jernbanen, og det vil ikke vare mange Aar for der reiser sig et Tivoli, og Roeskilde og Omegn vil da blive det for Kjøbenhavnerne, hvad Charlottenlund var i gamle Dage. (Loll. Falst. Stiftst.)
Viborger Samler, 1848-01-01
Juleaften d. 24de Decbr. afholdtes Julefesten i Odense Asyl, hvorved Asylets og Caroline-Amalie=Skolens 170 Børn bleve beværtede med et godt Maaltid. Foruden en naadigst Gave af Hs. Kgl. H. Kronprindsen, havde ogsaa mange Andre skjænket deels Penge og deels Klædningsstykker, saa at der i det Hele kunde uddeles til de 117 Børn i Asylet til hvert 1 Par Strømper og 1 Stk. syet Linned samt til 38 af Pigerne uldne Skjørter, hvilket Alt var af Asylets og Caroline=Amalie=Skolens egne Fabricata. Desuden uddeeltes der 20 Forklæder, 20 Halstørklæder, 8 Lommetørklæder, 4 Kjoler, 1 Frakke, 2 Hatte, i Hue, 1 Bluse og 1 Skjørt. Til Forarbeidning var skjænket 3 Pd. fin Uld. Ogsaa havde en af Asylets Velyndere ved denne Leilighed betænkt det med et Par nyttige Skrifter. Fra 2 af Stadens Bagerier var der skjænket Brød i saa rigeligt Maal, at Børnene foruden hvad de spiste til Maaltidet, hver fik en lille Julekage og et Sigtebrød med hjem. (Medd. Hemp. Av.)
Viborger Samler, 1848-01-01
Til Retsvidner for Odense ere valgte: forhenv. Toldcontrolleur Schiøtt, Guldsmedm. Harksen og Skomagerm.
Viborger Samler, 1848-01-01
J Rex. Det er vedtaget at lønne et særskilt Bud for at tilsige Vidnerne til Møde. (Hemp. Av.)
Viborger Samler, 1848-01-01
Til Retsvidner for de tre Landjurisdictioner, der holde Thing i Odense, ere valgte: Cand. pharm. Berg, Exam. jur. Rieffesthal, forhenværende Borgercapit. Skomagerm. Jensen, forhenv. Sognefoged H. Knudsen, Skræderm. Andersen, Skomagerm. Westring, Smaahandler Frandsen, Skræderm. Erichsen og Bogholder Larsen.
Viborger Samler, 1848-01-01
Svendborg, den 27de Decbr. J Morges hændtes det ulykkelige Tilfælde, at en Baad med 4 Mand kantrede heri Havnen ved Jndvarpningen af et Fartøi til Skibsbroen, hvorved et ungt haabefuldt Menneske, R. P. Fuglesang fra Ommel paa Ærø, omkom i Bølgerne. Den Forulykkedes Liig er endnu ikke fundet. (Svb. Av.)J en Correspondentartikel fra det Holsteenske hedder det i "Børsenhalle", Naar Regjeringen udfører, hvad derefter Alt hvad man kan dømme er dens Hensigt, vil der snart indtræde en administrativ Adskillelse imellem den dansktalende og den tydsktalende Deel af Slesvig, (?).J samme Skrivelse berettes, at Kmhrre v. Scheel er reist til Kjøbenhavn, hvorved det erklæres for tvivlsomt, om de Raadslagninger, i hvilke han efter Forlydende skulde deeltage, ogsaa vilde omfatte andre Gjenstande end saadanne, der stode i Forbindelse med Stændernes Sammenkaldelse og den formelle Fremgangsmaade, der skulde iagttages, Forsamlingerne. Mangelen paa mindre Speciesmønt i Hertugdømmerne forklares tildeels deraf, at den i Mængde, tilbageholdes i Nationalbankens Kasser for at complettere dens Sølvbeholdning.
Viborger Samler, 1848-01-01
J denne Tid er der hos en Guldsmed paa "Jungfernstieg i Hamborg udstillet et brillant Sølvtoilet, som er blevet forfærdiget for Bidrag, indsamlede ved Subskription, i Slesvig og Holsteen. Denne kostelige Gave er efter Forlydende bestemt for Grevinden af Landsfeld (LolaMontes), som et Vidnesbyrd om det schleswig holsteinske Folks Anerkjendelse af den patriotiske Jver, hvormed det bayerske Folk har omfattet den beselerske Subskription. (Fdl.)J "Hors. Av." læses blandt Avertissementer Følgende Som Følge af de vedblivende dyre Tider have de fleste Jndvaanere, der holde Køer, forhøiet Prisen paa Melk, en af den fattige Klasses vigtigste Næringsmidler. Nogle faa Mænd have imidlertid hidtil ikke fulgt dette Exempel, nemlig: Ritmester Norup (altsaa endog en Udenbyes), Kjøbmand Nitsche, Overkrigscommissair Holst og Kjøbmand Jens Monberg, hvorfor et ikke ringe Antal fattige Familier, der have erkjendt det Ædle og Uegennyttige i denne Handlemaade, have anmodet mig om, paa deres Vegne offentlig at bevidne bemeldte Herrer deres erkjendtlige og glade Tak. Jdet jeg med sand Fornøielse herved opfylder dette Hverv, har jeg til Udførelsen af samme troet ikke at kunne vælge en mere passende Leilighed end denne Dag, paa hvilken Glædens Fest begynder. - Horsens Borgmestercontoir, den 24de Decbr. 1847. Ræder.
Viborger Samler, 1848-01-01
J Aalborg ere valgte til Retsvidner, Kjøbmændene P. Rasch og Thore Green; til Suppleanter: BarbeerNewe og Kjøbmand Thestrup. (Ab. Av.)
Viborger Samler, 1848-01-01
Handels= og Skibs=Efterretninger Londoner-Kornmarkedet. (Den 24de Decbr.) Jdag falbødes kun et lille Qvantum engelsk Korn, og, med Undtagelse af Havre, har Tilførselen af fremmed Hvede ligeledes været i denne Uge af liden Betydenhed. Paa Grund af den i hele det nordlige Europa indtraadte Vinter ere Forsendelserne fra disse Egne standsede indtil Foraaret. Fra Syden kunne endnu indtræffe nogle Ladninger i Løbet af Vinteren. Hvede uforandret i Prisen; i fremmed Hvede var Omsætningen ubetydelig, Priserne uforandrede. Byg søgtes ikke. Erter faste i Prisen og søgte Havre betalt med fuldkommen saa høie Priser som i Mandags, uagtet flere Ladninger af fremmed Havre ere ankomne.
Viborger Samler, 1848-01-01
Hamborg, den 28de Decbr. J Farvandet ved Curhaven indtil Neuwerk er Jsens Masse tiltagen betydelig. Amsterdam, den 23de Decbr. Siden iforgaars er vor Skibsfart ophørt paa Grund af den vedholdende Frost.
Viborger Samler, 1848-01-01
Efterat Mecklenborgerne nylig paa deres Landdag have besluttet at antage 14 Dalers=Foden og fra April 1848 at sætte deres hidtilværende Landsmynt ud af Cours, tilraader kieler Correspondents-Blad, den danske Regjering at gjøre det Samme, naar den ikke vil see Landet endnu mere oversvømmet med de slette, i Mecklenborg courserende Mynter. J Lübeck har allerede dannet sig en Forening imod de mecklenborger Skillemynter. Vesterladegaard, i Horsens Sogn, paa et Par hundrede Tdr. Land, er med Besætning af nogle og 30 Køer solgt af Hr. Vesterneissig til Amtsfuldmægtig Wesenberg i Aalborg imod 2 Fæstegaarde og en Selveiergaard samt 4000 Rbd. – Meieriet paa Vang, 180 Køer, er bortforpagtet til Hr. Peters fra Mecklenborg for 24 Rbd. pr. Ko. (Ab. Av.)
Viborger Samler, 1848-01-01
Ved Tallotteriets 1605te Trækning i Kjøbenhavn, den 28de December, udkom: Nr. 87. 90. 24. 62. 54.
Viborger Samler, 1848-01-01
Døde, Kjøbenhavn: Pensioneret Major August Wilh. Gregorius Jacob v. Horstmann, 67 Aar; Anna Dorthea Petrosch; Enke efter afg. Fuldmægtig Lassen, Barbara Kirstine, f. Dahl, 81 Aar; Benjamin Heldt; Ane Sophie Møller, 81 Aar; Ellen Cathrine Søborg, f. Berg, 74 Aar; Peter Erik Waldemar Eriksen. - Odense St. Hans Præstegaard, Jnger Margrethe Høyen, 84 Aar.
Viborger Samler, 1848-01-01
Søndagen efter Nytaar prædiker: Hs. H. Hr. StiftsprovsUrsin i Domkirken; i Søndresogns Kirke: Hr. Pastor Hindberg. (Gudstjenesten begynder som sædvanlig Kl. 10 i Søndresogns Kirke).
Viborger Samler, 1848-01-01
Theatret i Viborg. Med kongelig allernaadigst Tilladelse opføres. af det Beckerske Skuespillerselskab.
Viborger Samler, 1848-01-01
Løverdagen den 1ste Januar 1848, Kl. 6 1/2 (for første Gang) Gjenboerne, Vaudeville-Comedie i 3 Acter af Hostrup.
Viborger Samler, 1848-01-01
Søndagen den 2den Januar 1848, Kl. 6 1/2, opføres: Jeppe paa Bjerget, Comedie i 3 Acter af Holberg. - Derefter: Nei, Vaudeville af J. C. Heiberg. P. Bloch, p. t. Bestyrer af Selskabet.
Viborger Samler, 1848-01-01
AVERTISSEMENTS. Løverdagen den 7de Jan. 1848, Kl. 7 Aften, afholdes en overordentlig Generalforsamling i Viborg Klub.
Viborger Samler, 1848-01-01
Bekjendtgjørelse. Mandagen den 3die Januar 1848, Formiddag Kl. 9, bliver paa Viborg Kjøbstads Raadhuus foretaget Borgersamling til Valg af en Borgerrepræsentant og 4 Medlemmer af Skatteligningscommissionen, hvortil Byens Borgere herved indkaldes at møde.
Viborger Samler, 1848-01-01
Valgcomiteen i Viborg, den 27de December 1847. J. Hagemann. Chr. Koefoed. Lodsedler til det 101ste Classelotteriets 1ste Classe ere, indtil den 27de Januar 1848, at erholde hos P. Gjølbye.
Viborger Samler, 1848-01-01
Gulvtæppetøier, saavel uldne som vordugs, ere idag arriverede M. N. Samson. hos Viborg, den 27de December 1817. Et Parti Handsker udsælges meget under D. A. Topp. gangbare Priser hos
Viborger Samler, 1848-01-01
Licitationsplacat. Jfølge Overeenskomst med vedkommende Auctionsdirecteurer, afholdes Licitation: 1) Den 11te Januar 1848, Formiddag Kl. 10, paa Silkeborg Gjæstgivergaard, for Strækningen igjennem Skan derborg og Viborg Amter, over Jordarbeide paa 7883 1/2 Favne Vei, Chausseringsarbeide paa 1320 Favne Vei, Opførelse af 28 Stkr. større Steenkister og 156 Stkr. Overkjørselskister; 2) Den 13de Januar 1848, Formiddag Klokken 10, paa Hammerum Herreds Tingsted i Herning, for Strækningen igjennem Ringkjøbing Amt, over Jordarbeide paa 6376 1/2 Favne Vei, samt Opførelse af 100 Stkr. store Steenkister og 144 Stkr. Overkjørselskister; Alt paa Hovedlandeveien imellem Aarhuus og Ringkjøbing, paa Strækningen fra Silkeborg til Jkast. Conditioner og Overslag ligge til Eftersyn 14 Dage før Licitationerne paa Silkeborg Gjæstgivergaard, paa Hammerum Herredscontoir paa Nørholm, samt hos Undertegnede. Aarhuus, den 20de December 1847. Wenck, Jngenieurcapitain.
Viborger Samler, 1848-01-01
Jfølge Begjering af Procurator Høegh, som Befuldmægtiget for Opbudsmændene i Capitain og Kjøbmand M. G. Bech's Boe i Aarhuus, bliver den bemeldte Boe tilhørende Gaard under Brandforsikkrings Nr. 72 paa Nibe Kjøbstads søndre Strandgade, bestaaende af 17 Fag Bindingsværk med Tegltag, med vedliggende Toft, opraabt til Bortsalg ved en 4de Auction, der afholdes i bemeldte Gaard Onsdagen den 26de Januar førstkommende, Formiddag Kl. 10. Saafremt nogenlunde antageligt Bud skeer, vil dette strax, efterat Hammerslag er givet, blive approberet. Byefogedcontoiret i Nibe, den 26de December 1847. Lynge.
Viborger Samler, 1848-01-01
Jfølge Begjering af Procurator Høegh, som Befuldmægtiget for Opbudsmændene i Capitain og Kjøbmand M. . Bech's Boe i Aarhuus, bliver den bemeldte Boe tilhørende i Voxlev Sogn, Hornum Herred, Aalborg Amt, liggende Klæstrup Kludeuldkrasse-Vandmølle med Tilhørende og Tilliggende opraabt til Bortsalg ved en 4de Auction, der afholdes i bemeldte Mølle Onsdagen den 26de Januar førstkommende, Middag Kl. 12. Møllen ligger 1/2 Miil fra Nibe ved Klæstrup Aae og drives ved Underfaldsvand, samt har rigelig Vandkraft. Bygningen er af Grundmuur, og ere 6 Fag indrettede til Beboelse og de øvrige Fag til Møllens Drift. J Møllen er 2 Kludenldkrassemaskiner med Tilbehør. Til Møllen hører en liden Jordlod paa omtrent 1/2 Td. Land. Saafremt nogenlunde antageligt Bud ved Auctionen opnaaes, vil dette strax, efterat Hammerslaget er givet, blive approberet. Herredscontoiret i Nibe, den 26de December 1847. Lynge.